बोले- ‘अवॉर्ड शो के दौरान उन्होंने मुझे बैक स्टेज बुलाया, बिरयानी खिलाई’
Indian Rapper Badshah On Shah rukh Khan Salman Khan Patch Up. सिंगर और रैपर बादशाह ने हाल ही में शाहरुख और सलमान खान से जुड़ा एक किस्सा शेयर किया है।
सिंगर और रैपर बादशाह ने हाल ही में शाहरुख और सलमान खान से जुड़ा एक किस्सा शेयर किया है। रैपर ने बताया कि उन्होंने शाहरुख-सलमान से एक अवॉर्ड शो में बैक स्टेज मुलाकात की थी। इस मीटिंग के दौरान दोनों ने उन्हें बिरयानी भी खिलाई थी।
मैनेजर ने बताया- मुझे शाहरुख सर बुला रहे हैं
एक इंटरव्यू में इस बारे में बात करते हुए बादशाह ने कहा, ‘मैं एक अवॉर्ड शो में था जहां शाहरुख और सलमान दोनों ही मौजूद थे। मेरे ख्याल से उस समय दोनों का हाल ही में पैच अप हुआ था। इसी बीच मेरे मैनेजर ने आकर मुझे बताया कि शाहरुख सर मुझे बुला रहे हैं।’
वो एक-दूसरे से किस्से शेयर कर रहे थे
बादशाह ने आगे बताया, ‘मैं जब उनसे मिलने पहुंचा तो सलमान सर भी वहां मौजूद थे। वो दोनों आपस में बात कर रहे थे और मैं बस वहां खड़ा होकर दोनों को देख रहा था।
बाद में दोनों ने मुझे बिरयानी खिलाई। वे एक-दूसरे के साथ किस्से शेयर कर रहे थे और मैं उन्हें सुन रहा था। फिर मुझे जाना पड़ा।’
कटरीना की बर्थडे पार्टी में हुआ था विवाद
शाहरुख और सलमान के बीच 90 के दशक से दोस्ती है। दोनों ने ‘करण-अर्जुन’ और ‘कुछ कुछ होता है’ जैसी फिल्मों में साथ काम किया है।
रिपोर्ट्स के मुताबिक, 2008 में कटरीना कैफ की बर्थडे पार्टी में एक इंसीडेंट के बाद दोनों के बीच बातचीत बंद हो गई थी। पांच साल बाद 2013 में दोनों का पैच अप हो गया था।
अब बेहतर हैं दोनों एक्टर्स के रिश्ते
इन दिनों दोनों एक्टर्स एक-दूसरे के साथ अच्छी बॉन्डिंग शेयर कर रहे हैं। जहां सलमान ने शाहरुख की फिल्म ‘जीरो’ और ‘पठान’ में कैमियो किया था। वहीं आने वाले समय में शाहरुख, सलमान की ‘टाइगर 3’ में नजर आएंगे।
शाहरुख के बहुत बड़े फैन हैं बादशाह
बादशाह खुद शाहरुख के बहुत बड़े फैन हैं। उन्होंने अपना स्क्रीन नेम बादशाह, 1999 में रिलीज हुई शाहरुख की फिल्म ‘बादशाह’ से लिया है। बादशाह का असल नाम आदित्य प्रतीक सिंह सिसोदिया है।